alexandrainst/scandi-wiki huggingface dataset:
Per Mørch Hansson

Per Mørch Hansson (født 4. mars 1905 i Kristiania, død 6. oktober 1994 samme sted) var en norsk forretningsmann, direktør for Storebrand.

Etter eksamen fra Kristiania handelsgymnasium 1921 og examen artium 1922 ble det cand.jur. i 1926 og jobb i Storebrand, som var et forsikringsselskap der faren var sjef. To års opphold i utlandet hadde også brakt ham til Tyskland, USA og Frankrike. Fra 1937 ledet han avdelingen for utenland, og tre år etter overtok han etter sin far som administrerende direktør, innsatt 9. april 1940, den dagen tyske styrker inntok landet.  

I sitt virke så han de store linjer samtidig med at enkeltheter hadde hans oppmerksomhet. Etter å ha gitt seg som direktør i 1965 og mottatt sin andre St. Olavs Orden samme året, var han styreformann til 1976. Han var også styreformann en tid for Scandinavian Airlines System og ellers medlem i styret for Det Norske Luftfartsselskap, Den norske Creditbank, Saugbrugsforeningen, Elektrokemisk og Sulitjelma Gruber.

Han var sønn av Christian Hansson (1870–1960), direktør i Storebrand, og Dagny Holmboe (1872–1957) fra Tromsø og av slekten Holmboe. Først var han gift 1928–1937 med Mimi Egeberg (1905–1999), datter av godseier Westye Parr Egeberg (1877–1959) av Egeberg (slekt fra Sjælland). Fra 1939 var han gift med Astri Scott-Hansen  (1993–2000), datter av Axel Aubert som var generaldirektør i Norsk Hydro.
''Se Hansson (slekt fra Trondheim) for farssiden og Holmboe på morssiden

Ellers var han norgesmester i tennis for Idrettsforeningen Ready (etablert 1907), det var i mixed doble at han i 1926 vant i samspill med OL-deltakeren fra 1924, Caro Dahl (1890–1979). I herredouble ble det norgesmesterskap i årene 1931, 1932 og 1933 i samspill med Ragnar Hagen (1908–1969) som var far til Carl Ivar Hagen. Mørch Hansson var også skihopper som i 1925 deltok i Holmenkollrennene i juniorklassen, såvel som aktiv seiler. Som medlem av Norges Idrettsforbunds finanskomité mottok han i 1961 forbundets hederspokal. I mange år var han også styreformann for Kunstindustrimuseet.  Han ble i 1959 gjenvalgt som representantskapets ordfører i Kongelig Norsk Automobilklub (etablert 1907).

Referanser 

Norske forretningsfolk
Personer fra Oslo
Norske tennisspillere
Norske skihoppere
St. Olavs Orden
Personer tilknyttet Storebrand
Roman Schaad

Roman Schaad (født 30. juli 1993) er en sveitsisk langrennsløper. Han representerte Sveits under Vinter-OL 2014. Storebroren Fabian Schaad er også profesjonell langrennsløper.

Under Vinter-OL 2022 i Beijing, ble han nummer 31 på sprinten.

OL-resultater 
Sotsji 2014
 Sprint: 83.-plass

Sammenlagtresultater i verdenscupen i langrenn

Referanser

Eksterne lenker 
 
 

Sveitsiske langrennsløpere
Deltakere for Sveits under Vinter-OL 2014
Langrennsløpere under Vinter-OL 2014
Deltakere under Ski-VM 2019
Deltakere under Ski-VM 2021
Deltakere for Sveits under Vinter-OL 2022
Langrennsløpere under Vinter-OL 2022
Vallby friluftsmuseum

Vallby friluftsmuseum i Västerås, er ett av Sveriges største friluftsmuseer, etablert 1921 av Västmanlands Fornminnesförening. Inspirasjonskilden var Skansen i Stockholm som ble grunnlagt i 1891. I planen for museet står at man med Vallby skulle skape et Västmanland "i smått". Man ville vise ulike kulturmiljøer fra Västermanland, og bygninger ble samlet fra ulike deler av landskapet. Disse er siden komplettert med gjenstander, kulturplanter og husdyr. 

Museet viser miljøer fra by og land, og de eldste er fra 1600-tallet. På museumsområdet finnes så vel hus av tre som av stein, hus fra by og land, gamle husdyrsraser, hager med nytte- og prydplanter, samt kunsthåndverk.

Eksterne lenker 
 
 Västerås kommun om Vallby friluftsmuseum
 Vallby friluftsmuseums officiella webbplats

Etableringer i 1921
Friluftsmuseer i Sverige
Museer etablert i 1920-årene
1921 i Sverige
Västerås kommune
Teresa Stadlober

Teresa Stadlober (født 1. februar 1993) er en østerriksk langrennsløper. Hun representerte Østerrike under Vinter-OL 2014.

Hun er datter av Alois Stadlober og søster av Luis Stadlober, begge langrennsløpere.

Under OL i 2018 lå hun an til medalje på 30 kilometer, da hun gikk feil to ganger og endte på 9. plass 

I vinter-OL 2022 i Beijing gikk hun inn til bronse på 15 km med skibytte. Therese Johaug og Natalja Neprjajeva kom på de første to plassene.

OL-resultater 

Pyeongchang 2018
 15 km skiathlon: 7.-plass
 10 km individuell start: 9.-plass
 Lagsprint: 14.-plass
 30 km: 9.-plass
Sotsji 2014
 15 km skiathlon: 37.-plass
 4 x 5 km stafett: 13.-plass
 Lagsprint fristil: 9.-plass
 30 km fristil: 20.-plass

Referanser

Eksterne lenker 
 

Østerrikske langrennsløpere
Olympiske bronsemedaljevinnere for Østerrike
Olympiske medaljevinnere i langrenn
Juniorverdensmestere i langrenn
Deltakere under Ski-VM 2013
Deltakere for Østerrike under Vinter-OL 2014
Langrennsløpere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Østerrike under Vinter-OL 2018
Langrennsløpere under Vinter-OL 2018
Deltakere under Ski-VM 2019
Deltakere under Ski-VM 2021
Medaljevinnere under Vinter-OL 2022
Deltakere for Østerrike under Vinter-OL 2022
Langrennsløpere under Vinter-OL 2022
Edouard Suenson

Edouard Suenson (født 13. april 1805 i København, død 16. mai 1887) var en dansk sjøoffiser og viseadmiral, som spesielt er kjent for sin innsats i treårskrigen og den andre slesvigske krig. Han er begravet på Holmens kirkegård.

Suenson var sønn av kaptein Jean Isaac Suenson og hustru Anna Susanne, født Lütken. Han ble gift 11. september 1837 med Ottilia Uldall.

Edouard Suenson ble i 1817 kadett, den 14. september 1823 sekondløytnant, den 29. mai 1831 premierløytnant, den 13. februar 1841 kapteinløytnant, den 26. februar 1850 kaptein, den 24. september 1855 kommandørkaptein, den 24. mars 1858 orlogskaptein (kommandør), den 29. desember 1866 kontreadmiral og den 5. august 1880 til slutt viseadmiral.

Den 28. juni 1842 ble Suenson utnevnt til ridder av Dannebrogordenen, den 22. desember 1850 fikk han Dannebrogsmennenes hederstegn, den 27. april 1863 ble han utnevnt til kommandør av Dannebrogordenen og den 15. mai 1864 fikk han storkors av Dannebrogordenen.

Edouard Suenson hadde en sønn med samme navn: Edouard Suenson (1842-1921).

Den 9. mai 1889 ble det avduket et monument over Edouard Suenson i Nyboder, skapt av Th. Stein.

Eksterne lenker 
 Edouard Suenson på siden Flådens Historie

Danske admiraler
Personer under første slesvigske krig
Personer fra andre slesvigske krig
Dannebrogordenen
Artikler i sjøfart-prosjektet
Magne Lindholm (førsteamanuensis)

Se også skuespilleren Magne Lindholm

Magne Lindholm (født 21. november 1951) er førsteamanuensis ved Høgskolen i Oslo og Akershus. Før han ble ansatt der i 2001 var han redaktør i Gyldendal og kulturjournalist i NRK radio.

Referanser

Eksterne lenker 
 

Medievitere
Førsteamanuenser ved Oslomet – storbyuniversitetet
Oddvar Schjølberg

Oddvar Schjølberg (født 5. juli 1948 i Larvik) er en norsk forfatter og journalist som nå er bosatt i Helgeroa. Han tok grafisk utdannelse i 1966 og jobbet flere år i et trykkeri. Her var han med på å «brekke om» bøker, og se det ferdige trykte resultat. Parallelt med jobben på trykkeriet startet han med å levere noen reportasjer og bilder i lokalavisen Østlands-Posten, og fra 1972 ble det et mer håndfast engasjement i arbeideravisen Nybrott. Han rakk også å ha en fast stilling i 13 år som ambulansesjåfør i Vestfold fylke, med tjenestested Sandefjord. Da en reumatisk sykdom satte en stopper for den jobben, begynte han som reiseleder blant annet på turer til Spania. Da nærradioene gjorde sitt inntog i Norge ble han engasjert på frivillig basis, og endte opp som redaktør på Radio Sentrum i Larvik. Som aktiv programleder laget han flere hundre intervjuer med forskjellige personer. Blant annet med krigsseileren Gunnar Knudsen. Dette resulterte i Oddvar Schjølbergs første bok i 2005. Fra 2000 til 2006 var Oddvar Schjølberg ansatt i administrasjonen i Aktive Fredsreiser. I den forbindelse flyttet han og kona – Gerd Solveig – til Risør. I 2011 flyttet han tilbake til barndomsbyen Larvik. Deretter var de bosatt noen år i Spania (Rojales) før de flyttet til Helgeroa våren 2019

Han debuterte som forfatter hos Lunde forlag med boka Krigsseiler og tidsvitne i 2005. Senere har det blitt en rekke bøker, de fleste med krigen som bakteppe.

Bibliografi 
 2005: Krigsseiler og tidsvitne Boken kom i ny og revidert utgave hos Aktiv Fredsforlag i 2009.
 2005: Jeg overlevde Auschwitz Ny og utvidet bok med nye dokumenter utgitt 2009.
 2007: Angitt av mamma Ny og utvidet utgave med nye dokumenter utgitt 2013
 2007: Reddet fra ilden
 2007: Det kom en telefon
 2008: Fars fotspor i Hitlers leirer
 2008: Eplekarten i Ravensbrück
 2008: Med bibel og moped i Paraguays jungel 
 2009: Fredens havn
 2010: Med håp for Haiti
 2010: Utenfor porten"
 2012: Tro mot sin visjon - Historien om Else og Leif Heimstad"
 2013: Lys og Mørke
 2013: Krigsseileren fra Stallogargo
 2014: En krigsseilers loggbok 
 2014: Krigsseilernes evige krig 
 2015: Krigsseilernes barn
2016  Fra sanatorium til Fredssenter
2017  På grunn og til tross for - Historien om min reise fra to diktaturer til kamp for menneskets verdighet
2018  20 år med Aktive Fredsreiser
2018 Angezeigt von Mama - Die Geschichte einer Denunziation
2020 Krigsseilerens familie

Eksterne lenker 
 Oddvar Schjølbergs hjemmeside
 Forfatterside hos Aktive Fredsforlag
 Liv Forlags forfatterside

Norske forfattere
Personer fra Larvik kommune
Fødsler i 1948
Caro Dahl

Caroline Lucia Maria (Caro) Dahl (født 17. oktober 1890 i Istanbul, Tyrkia, død 21. januar 1979 i Oslo) var en norsk tennisutøver med seksten norske mesterskap og OL-deltakelse. Hun representerte Oslo Tennisklub og mottok Norges Tennisforbund sitt gullmerke. Dahl var datter av Joachim Peter som drev forretning i Konstantinopel og Silvie Pessi (1863–1929). Hun var oppvokst i sveitsiske Zürich og ble i 1913 gift med den senere direktør i Myrens Verksted, han Knud Dahl (1891–1983) som var student i Zürich, uteksaminert 1913, og senere ble president og æresmedlem i Norges Tennisforbund.  Caro Dahl deltok så tidlig som 1915 i World Hard Courts i Paris, det som senere ble French Open. I tiden 1915 til 1917 bodde de i USA, hvorpå de etablerte seg i Kristiania. Deres sønn Knud Dahl jr. var også aktiv innen tennis.

Resultater 


Norgesmesterskapet 
 Utendørs: 
 Seier damer single: 1919 og 1920 og 1923, 1924 og 1925.
 Seier mixed double: 1926 med Per Mørch Hansson
 Innendørs: Seier damer single i 1927.

OL-deltakelser 
 Norge under Sommer-OL 1920 i Antwerpen:  Nr. 9 i damer, single
 Norge under Sommer-OL 1924 i Paris: Nr. 17 i damer single og nr. 9 i mixed double med Conrad Langaard (tennisspiller)

Referanser

Eksterne lenker 
 

Norske tennisspillere
Deltakere for Norge under Sommer-OL 1920
Tennisspillere under Sommer-OL 1920
Tennisspillere under Sommer-OL 1924
Deltakere for Norge under Sommer-OL 1924
Personer fra Zürich
Personer fra Istanbul
Nordmenn født i Tyrkia
Kongepokalvinnere i tennis
Drikkepenger

Drikkepenger, (kommer via dansk fra tysk Trinkgeld, som kommer fra latin bibalia) gjerne forkortet driks (fra svensk dricks, forkortelse for drickspenningar), er ekstra betaling for en ytt tjeneste, eksempelvis til en servitør, sjåfør eller tjener.

Drikkepenger betyr i egentlig forstand penger til å drikke for. Alminneligvis menes en pengegave til en person i en underordnet stilling som belønning eller godtgjørelse for utvist tjeneste eller et arbeide som ikke betales med avtalt lønn, eller som tillegg til det bestemte vederlag.

Drikkepenger er en gammel tradisjon som har sitt opphav i at den som hadde fått en tjeneste utført av noen som var fattigere gav en slant til den som hadde gjort jobben, slik at personen skulle kunne drikke en skål til ære (eller ønsket om god helse) for den som var blitt betjent.

I restauranter pleier drikkepengene å gis i form av mynt eller sedler på bordet etter at regningen er betalt og eventuelle vekslepenger mottatt. Alternativt kan en ofte betale drikkepenger med betalings- eller kredittkort, da angis summen i et særskilt felt på kvitteringen.

I Danmark har drikkepenger siden 2. oktober 1969 vært en integrert del av regningen på hoteller, restauranter, barer, kafeer, drosjer og så videre. Der er ikke noe lovgrunnlag omkring betaling av drikkepenger. Det nærmeste en kan komme er markedsføringsloven, som påbyr næringsdrivende å skilte med deres priser inklusive moms og avgifter, eksempelvis service. Drikkepenger anføres således som «service» og er innregnet med 15 prosent av prisen. Internt i firmaet må man så ha avtaler om fordelingen av pengene. Mottakeren av drikkepenger (utover de 15 prosent service) skal i Danmark selv oppgi inntekten til skattemyndighetene som ekstrainntjening. 

I mange land utgjør drikkepenger hovedparten av det de ansatte i turistindustrien skal leve av. Det inkluderer USA og Canada. Der forventes man gi drikkepenger, ellers har man ikke betalt riktig.

Se også
 Provisjon

Referanser

Eksterne lenker
 Skat.dk – Den juridiske vejledning 2013-2. C.A.3.3.2 Drikkepenge
 DRC - Danmarks Restauranter og Cafeer – Om drikkepenge
 Ordbog over det danske sprog – Opslaget Drikkepenge

Næringsliv
Conrad Langaard (tennisspiller)

Conrad Langaard (født 6. august 1890, død 24. desember 1950) var en norsk tobakksfabrikant og tennisutøver som representerte Oslo Tennisklub og var med i tre olympiske leker. En dyktig pistolskytter var han også.

Liv og virke
Han var sønn av fabrikkeier og generalkonsul Rasmus Agerup Langaard (1860–1908) og Laura Nannestad Holmboe (født 1869). Faren drev tobakksfabrikken som farfaren Conrad Langaard (1823–1897) hadde fått i gang. Da faren døde i 1908 var arvingen Conrad Langaard bare 18 år, så hans formelle overtagelse av tobakksbedriften måtte vente til han blev myndig i 1911.

Etter norske fohold var fabrikken han overtok en stor bedrift. I 1913 arbeidet 630 funksjonærer og arbeidere i firmaet. 
Han drev virksomheten i 42 år til sin død i 1950, da hans sønn, Rasmus Langaard (født 1925), overtok.

Conrad Langaard giftet seg i 1924 med Andrea Margrethe Langaard. Hun var Vidkun Quislings kusine, og hadde et tett forhold til NS-lederen, både familiært og politisk.  «Konken» - som hun ble kalt - var relativt ivrig NS, og Cappelen var blant de kapitalsterke som anonymt bidro til Quislings politiske framstøt i 1930-årene. To av ekteparets sønner ble frontkjempere, én falt.

Norgesmesterskapet 
 (han hadde flere)

OL-deltakelser 
 Norge under Sommer-OL 1912 i Stockholm: Nr. 31 i herresingle, nr. 5 i mixed double med Molla Bjurstedt Mallory (1884–1959) og nr. 9 i herredouble
 Norge under Sommer-OL 1920 i Antwerpen:  Nr. 32 i herresingle og nr. 5 i herredouble med Richard Peterson (1884–1967)
 Norge under Sommer-OL 1924 i Paris: Nr. 61 i herresingle,  nr. 9 i mixed double med Caro Dahl og nr. 16 i herredouble med Jack Nielsen (1896–1981)

Referanser

Eksterne lenker 
 

Norske forretningsfolk
Nordmenn i tobakksbransjen
Norske tennisspillere
Kongepokalvinnere i tennis
Deltakere for Norge under Sommer-OL 1912
Tennisspillere under Sommer-OL 1912
Deltakere for Norge under Sommer-OL 1920
Tennisspillere under Sommer-OL 1920
Tennisspillere under Sommer-OL 1924
Deltakere for Norge under Sommer-OL 1924
Personer fra Oslo
Golinca

Se systematisk inndeling

Golinca er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Nokså store (opptil 40 millimeter), langbeinte, svarte gullbasser, ofte med lyse tegninger. Pronotum er svart, tett punktert, med en rund grop på hver side i den bakre delen, dekkvingene er svarte med små, gulaktige flekker. Hannen har hodet trukket ut til to fremoverrettede horn som er tverre i spissen.

Levevis 
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse 
Slekten er utbredt i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Incaini Burmeister, 1842
 Slekten Golinca Thomson, 1878 
 Golinca bifrons (Olivier, 1789)
 Golinca davisi (Waterhouse, 1877)
 Golinca ishiharai Nagai, 1994
 Golinca trevisani Valois & Silva, 2015

Eksterne lenker 
 Bilde av Golinca bifrons, hann
 Bilde av Golinca bifrons, hunn
 Bilde av Golinca davisi, hann
 

Gullbasser
Biller formelt beskrevet i 1878
Polyplastus

Se systematisk inndeling

Polyplastus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, avlange, halvblanke, svarte eller svarte og røde gullbasser. Oversiden er uten tydelige hår, beina ikke spesielt lange. "Snuten" (clypeus) er firkantet. Pronotum har rundede sider og er grovt og spredt punktert. Dekkvingene har dype lengdefurer (punktrader), der er avrundet bakerst og dekker ikke det bakerste ryggleddet (pygidium).

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Slekten er utbredt i sentrale deler av Afrika (Kongo, Tanzania).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Polyplastus Janson, 1880
 Polyplastus assarius Janson, 1888
 Polyplastus bicolor Kolbe, 1895
 Polyplastus ovatus Waterhouse, 1898

Kilder 
 Oversikt over artene

Eksterne lenker 
 Bilde av Polyplastus sp.
 Bilde av Polyplastus sp.
 

Gullbasser
Dyr formelt beskrevet i 1880
Maria Selin

Maria Helena Selin (født 8. september 1977 i Helsingfors), finsk kvinnelig ishockeyspiller som deltok i de olympiske vinterleker 1998 i Nagano.

Selin vant en olympisk bronsemedalje i ishockey i vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for kvinner bak USA og Canada. Det var første gangen ishockey for kvinner var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1.

OL-medaljer 
 1998  Nagano -  Bronse i ishockey, damer  Finland

Referanser

Eksterne lenker 
 

Finske ishockeyspillere
Olympiske bronsemedaljevinnere for Finland
Medaljevinnere under Vinter-OL 1998
Deltakere for Finland under Vinter-OL 1998
Ishockeyspillere under Vinter-OL 1998
Personer fra Helsingfors
Fødsler i 1977
Olympiske medaljevinnere i ishockey
Joan Jetts diskografi

Joan Jetts diskografi består av albumer og singler

Album
 Joan Jett (1980)
 Bad Reputation (1981)
 I Love Rock 'N' Roll (1981)
 Album (1983)
 Glorious Results Of A Misspent Youth (1984)
 Good Music (1986)
 Up Your Alley (1988)
 The Hit List (1990)
 Notorious (1991)
 I Love Rock 'N' Roll 92 (1992)
 Do You Wanna Touch Me (1993)
 Flashback (1993)
 Pure And Simple (1994)
 Evil Stig (1995)
 1979 (1995)
 Cherry Bomb (1995)
 Great Hits (1996)
 Fit To Be Tied (1997)
 Fetish (1999)
 Unfinished Business (2001)
 Jett Rock (2003)
 Naked (2004)
 Sinner (2006)
 Greatest Hits (2010)
 Unvarnished (2013)

Singler

 You Don't Own Me (1979)
 Make Believe (1980)
 You Don't Know What You've Got (1980)
 Jezebel (1981)
 I Love Rock 'N' Roll (1982)
 Crimson And Clover (1982)
 Do You Wanna Touch Me (1982)
 Nag (1982)
 Victim Of Circumstance (1982)
 Everyday People (1982)
 Fake Friends (1983)
 The French Song (1983)
 I Need Someone (1984)
 I Love You Love Me Love (1984)
 Cherry Bomb (1984)
 Good Music (1986)
 Roadrunner (1986)
 Light Of Day (1987)
 I Hate Myself For Loving You (1988)
 Little Liar (1988)
 Dirty Deeds (1990)
 Love Hurts (1990)
 Have You Ever Seen The Rain (1990)
 Backlash (1991)
 Don't Surrender (1991)
 Treadin' Water (1991)
 I Love Rock 'N Roll (1994)
 Spinster (1994)
 As I Am (1994)
 Eye To Eye (1994)
 Bob (Cousin O.) (1995)
 Love Is All Around (1996)
 Fetish (1999)
 The Word (2002)
 A.C.D.C. (2006)
 Change The World (2006)
 Androgynous (2007)
 Any Weather (2013)

Joan Jett-album
Joan Jett-singel
Diskografier
Fredrik Moltke Bugge

Fredrik Moltke Bugge (født 18. januar 1865, død 8. november 1938) var en norsk jurist og politiker som var ordfører i Kristiania fra 1906 til 1908.

Fredrik var av Bugge (slekt). Han var sønn av Frederik Wilhelm Bugge (1838–96) og Edvardine Magdalene Margrethe Daae (1841–1921).  Mora  var datter til presten Jens Kobro Daae i Haram, der Fredrik Moltke ble født. Oppveksten var i Kristiania, da faren ble 1870 professor i teologi ved Det Kongelige Fredriks Universitet. 

Fredrik Moltke tok sitt examen artium i 1882 og cand.jur. i 1889, hvorefter han jobbet  ved sorenskriverkontor, blant annet i Fredrikstad.

I 1892 giftet han med Kristine Elisabeth Heuch (1867–1957), datter av J.C. Heuch som var biskop i Christiansand stift. Faren (altså Fredrik Wilhelm) var fra 1894 biskop i Oslo bispedømme, inntil til sin tidlige død i 1896. Selv hadde han etablert eget advokatkontor i 1895.

Som  lokalpolitiker i Kristiania, representerte Fredrik Moltke partiet Høyre, og var ordfører i det nye landets hovedstad fra 1906 til 1908, etter å ha vært viseordfører i 1905. For alt han gjorde fikk Fredrik St. Olavs Orden, den danske Dannebrogsordenen og den fraske Æreslegionen.

Referanser

Eksterne lenker 
 

Norske advokater
Høyre-ordførere i Oslo
Personer fra Oslo
Æreslegionen
St. Olavs Orden
Dannebrogordenen
Friedrich Seyler

Friedrich Seyler (født 13. desember 1642 i Basel i Sveits, død 31. januar 1708 samme sted), også skrevet Friedrich Seiler, var en sveitsisk kalvinistisk prest og teolog fra Basel.

Liv og virke

Bakgrunn 
Friedrich Seyler var sønn av magister Friedrich Seyler (1603–1676), rektor for gymnaset i Basel og tidligere sogneprest i kantonen St. Gallen. Han ble gift i 1672 med Elisabeth Socin, datter av dommer og rådsherre i Basel samt gesandt til det franske hoff Abel Socin og Maria Hummel. De var foreldre til dr.theol. og sogneprest i Liestal Abel Seyler (1684–1767) og besteforeldre til den berømte teaterdirektøren Abel Seyler.

Kalvinistisk pastor
Han studerte filosofi og teologi ved Universität Basel fra 1656, ble magister i 1660 og ble ordinert som kalvinistisk prest i 1665. Han reiste i noen år rundt i Frankrike, Flandern, Holland og Tyskland. 

Etter at han kom tilbake til Basel var han privatlærer i teologi frem til han ble slottsprest i Blotzheim i 1669, en stilling han hadde til 1671. Han var diakon ved St. Theodorskirken i Basel 1671–1690 og ved St. Peterskirken samme sted 1690–1704. Fra 1704 til sin død var han sogneprest ved St. Peterskirken.

Han er særlig kjent for Anabaptista larvatus, et omfattende kritisk verk om anabaptisme. Den første delen av verket behandler anabaptistenes historie, tydelig inspirert av Heinrich Bullinger og Johann Heinrich Ottius. Den andre «dogmatiske del» er et forsvar for de læresetninger som anabaptistene kritiserte, sett fra et kalvinistisk ståsted. Han utgav også diverse andre skrifter og en rekke prekener har blitt trykt.

Referanser

Sveitsiske teologer
Personer fra Basel
Brachagenius

Se systematisk inndeling

Brachagenius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Levevis 
Disse artene er livlige biller som flyr i solskinn. De besøker blomster for å ete pollen.

Utbredelse 
Slekten er utbredt i det sørlige Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Brachagenius Kraatz, 1890
 Brachagenius lugubris (Péringuey, 1888) - ofte regnet til slekten Xiphoscelidus
 Brachagenius oculatus Evans, 1987
 Brachagenius pictipennis Kraatz, 1890

Eksterne lenker 
 

Gullbasser
Dyr formelt beskrevet i 1890